HOMENATGE A L’ESCRIPTOR 

ALBERT PADROSA 

EXPOSICIÓ DE CARTELLS DE CINEMA NEGRA 







Divendres 8 de novembre de 2013 
Homenatge a l'escriptor ALBERT PADROSA 

Presentació de l'exposició de pel·lícules de temàtica de cinema negre 

de l'arxiu-col·lecció de Lluís Benejam 

Seu Social de l'Associació Amics del Castell de Sant Ferran 

Programa: 

Presentació de l'acte: 

AnTONIO HERRERA, President de l'Associació 
Presentació de l'escriptor i la seva obra: 

JOAN Manuel SOLDEVILLA, Catedràtic de literatura de l'Institut R. Muntaner 

Presentació de l'exposició: 

Lluís Benejam 

Conferència: 

Dr. Narcís BaRDALET, Forense 
Clausura de l'acte: 

MARTA Felip. Alcaldessa de Figueres 



igueres té molts personatges importants "desconeguts", i crec que un d'ells és l'escriptor de novel·la negra 
Albert Padrosa. 

L'Albert ha escrit una dotzena de novel·les de temàtica policíaca. Tot just n'acabava d'escriure una, de publicar-la 
i de "regalar-la" als seus amics, que ja començava la següent. D'algunes se'n sentia satisfet, d'altres li hauria 
agrada canviar el tema, per totes han nascut amb molta il·lusió, molt pensades i molt treballades. 

Els fets es desenvolupen en ocasions a Barcelona i, en d'altres, a Figueres; sobre la nostra ciutat cal esmentar la 
darrera, Infidelidad en rojo, que comença enmig de la Rambla i acaba amb un final molt especial. 

L'Associació Amics del Castell de Sant Ferran, amb la tasca cultural que porta a terme des de fa uns anys, vol 
homenatjar aquest personatge, que, tal com hem dit, resulta "desconegut" al públic general, mentre que és molt 
conegut en l'àmbit de la novel·la negra. 

Aquest homenatge l'havíem preparat juntament amb el també autor d'aquest gènere Agustí Vehí; tot i haver-nos 
deixat de forma inesperada, a ben segur que el seu esperit rondarà per la sala durant l'acte, atès que quan li vaig 
exposar el tema es va mostrar tant entusiasmat que va posar fil a l'agulla de forma immediata. Lamentablement 
el va frenar la malaltia i no va poder continuar. Serveixi l'homenatge per a recordar també el nostre estimat amic 
Agustí. 

També vull donar les gràcies al soci i amic Lluís Benejam que ha fet possible aquest catàleg i ha preparat l'exposició 
per a aquest acte tan especial. 

Figueres, 8 de novembre de 2013. 


Antonio Herrera López de la Cova 

El President 



Tot un senyor del crim 


^narrativa policíaca d'Albert Padrosa constitueix un notable cas de coherència, solidesa i perseverança en el camp de la 
novel·la negra hispànica. Al llarg de més de trenta anys ha estat capaç de bastir un món narratiu que, al marge de modes, 
s'ha anat desenvolupant de forma sòlida i tenaç amb la complicitat d'un reduït però fidel grup de lectors, preferentment 
altempordanesos. 

Una dotzena de volums constitueixen el corpus de la narrativa d'Albert Padrosa, un conjunt de títols que han mostrat la 
progressiva maduresa de l'autor, el seu domini dels mecanismes del gènere, la persecució constant -i creixent- de la 
versemblança a través d'una rigorosa documentació i la seva capacitat d'anar evolucionant d'una manera coherent, 
assimilant influències i lectures diverses i fonent-les en un discurs coherent on sempre s'incorpora la seva veu sòlida i 
meditada. 

L'any 1978 va sortir publicada la seva primera novel·la, Alienación. La data no és una dada accessòria ja que, en aquells 
anys, la novel·la policíaca a casa nostra, dotada des de mitjans dels anys seixanta d'un cert prestigi cultural, començava a 
consolidar-se a través d'un seguit d'autors i títols que volien anar més enllà de la popularitat que havia obtingut el gènere 
a través de les novel·les de quiosc i de la magnífica tasca literària d'autors com Peter Debry o Silver Kane. Les novel·les de 
Francisco García Pavón, protagonitzades pel cèlebre Plinio, cap de la policia local de Tomelloso, havien demostrat a finals 
dels anys seixanta que era possible escriure novel·la negra més enllà dels pseudònims o de les localitzacions a Londres, 
París o Nova York, i a partir d'aquell moment començava una narrativa on emergirien figures tan diverses com Juan 
Madrid, Francisco Gonzàlez Ledesma o Manuel Vàzquez Montalbàn, que crearia el seu detectiu Carvalho l'any 1972. 

En aquest context es publica Alienación, que més que en la novel·la negra caldria emmarcar en el camp de la novel·la 
detectivesca on el referent i influència més evident és Agatha Christie. L'autora anglesa era tremendament popular a casa 
nostra des de mitjans dels anys trenta i la seva incidència en les obres del primer Padrosa és evident: crims en ambients de 
classe alta, investigador poc convencional, falses pistes, reunió de tots els sospitosos, resolució sorprenent... Malgrat 
aquesta dependència del model anglosaxó, reconeguda explícitament dins la pròpia novel·la i fins i tot en el títols d'altres 
obres (...y Agatha Christie, 1986), Padrosa es permet interessants aportacions com són la ubicació a Barcelona del cas a 
resoldre, la creació d'un quotidià i humà comissari de policia, Luis Montero, i molt especialment la figura del seu 
col·laborador en els primers casos, el novel·lista policíac d'èxit Esteban Medina, que és capaç de descobrir i desvetllat les 
retorçades actuacions dels criminals a l'hora de cometre els seus assassinats. 



El comissari Montero serà el protagonista de gairebé totes les novel·les de Padrosa i a l'hora de dibuixar-lo no es pot obviar 
una altra influència decisiva reconeguda també pel propi autor dins de les narracions: Simenon i el seu comissari Maigret. 
Com ell, Montero és un senyor convencional, discret i dotat d'una notable tenacitat i intuïció, a qui agrada menjar, beure, 
i fumar -sempre els inevitables Farias-, que té petits problemes de salut a mida que es va fent gran, que duu una vida 
domèstica plàcida on governa Ana Cebriàn, la seva muller, una excel·lent cuinera, i que té un sòlid codi moral que, en 
ocasions, el duu a prendre decisions que van més enllà del que correspon a un agent de l'ordre públic. 

Les primeres novel·les, Alienación (1978), Enigma criminal (1981), ....y Agatha Christie (1986) es mouen en un esquema 
previsible -el model Agatha Christie- que l'autor demostra dominar, però a partir de Mecanismo de ahorcadura (1991), 
Crimen en la calle Mallorca (1997) i, sobre tot, Crimen en la pensión (2000), la narrativa de Padrosa experimenta un gir. 
Abandona el marc de la novel·la enigma, l'artefacte més purament intel·lectual, i comença a submergir-se en el món real. 
Les comissaries deixen de ser dependències que semblaven d'Scotland Yard per esdevenir creïbles i versemblants 
comissaries de la Policia Nacional. Els casos abandonen els entorns de les classes altes per desenvolupar-se en llocs propers 
i reconeixibles -pensions, petits tallers, bars de barri-, on les contradiccions i misèries humanes guanyen en complexitat i 
credibilitat. Més enllà de l'excepció que suposa Crimen y lascivia (2006), un veritable experiment on el protagonista i 
narrador és el criminal, Lujuria y asesinato (2004) Réguiem por un magnate (2008) seguiran amb el protagonisme del 
comissari Montero i amb aquesta línia més realista on les influències de Vàzquez Montalbàn y Francisco Gonzàlez 
Ledesma, així com les concordances amb les novel·les protagonitzades per Petra Delicado escrites per Alicia Giménez 
Bartlett seran molt clares. 

Menció especial mereix la darrera novel·la de Padrosa, Infidelidad en rojo, un text escrit l'any 2006 però publicat l'any 2012 
que utilitza com a marc de l'acció la ciutat de Figueres, un entorn que coneix prou bé i que esdevé escenari literari per 
primer cop en el seu univers narratiu. En ell, el protagonisme no recau en el comissari Montero i, de fet, malgrat que hi 
ha una mort misteriosa en una primera seqüència espectacular, el cert és que no és una novel·la policíaca sinó més aviat 
costumista i eròtica on els protagonistes, els empleats de banca Cosme Sala i Eva Piferrer, descobreixen l'amor al temps 
que el lector fa un detallat i minuciós recorregut per la ciutat. 

Albert Padrosa, des de la discreció i la tenacitat, ha estat capaç de teixir un món narratiu sòlid desenvolupant una línia 
personal en el camp de la novel·la policíaca que el converteixen en un dels autors que cal reivindicar en la història d'aquest 
gènere a casa nostra. Si Agatha Christie, Patricia Higsmith o Donna Leon, autores de diverses èpoques han esta recordades 
i reconegudes com a les Dames del crim, a Albert Padrosa li correspon el títol de ser un senyor, tot un senyor del crim. 


Joan Manuel Soldevilla Albertí 

SINOPSI 


El detectiu Philip Marlowe es veu implicat en la 
investigació d'un cadàver tret de les aigües del 
moll Lido. Tanmateix, l'atracció que sent per una 
de les filles de l'adinerada família que l'ha 
contractat posa en perill la resolució del cas. 

A partir de la brillant novel·la de Raymond 
Chandler -sembrada de diàlegs insuperables-, 
tres dels millors guionistes de Hollywood, entre 
ells William Faulkner, van adaptar aquest clàssic 
que arriba al cim del gènere. Un parell d'anys 
abans gairebé el mateix equip, Howard Hawks en 
la direcció, Sid Hickox encarregat de la 
fotografia, Faulkner del guió, i Bogart i Bacall a 
la pantalla, havien creat ja una altra obra mestra: 
Tener y no tener. 

SINOPSI 


En el període de postguerra, un escriptor nord- 
americà anomenat Holly Martins (Joseph Cotten) 
arriba a Viena per descobrir que el seu millor 
amic Harry Li me (Orson Welles) ha mort en un 
estrany accident de trànsit. El cap de la policia 
militar britànica li insinua que el seu amic s'havia 
barrejat en la trama del mercat negre de 
penicil·lina pel que Holly intentarà esbrinar què 
s'amaga realment darrere de la mort del seu 
amic. 

L'aportació d'idees d'Orson Welles a Ca rol Reed a 
la pel·lícula sembla evident. Welles va tenir 
problemes amb les seves produccions a 
Hollywood i va decidir donar el salt a Europa on 
va dirigir i va col·laborar en diferents projectes, 
entre ells aquest de Caro! Reed. 

LA JUNGLA DE ASFALTO (1950) 


SINOPSI 

La planificació meticulosa d'un atracament a una 
joieria li serveix a Huston per oferir un poderós 
relat ple d'intensitat, a més d'un realista i 
insuperable estudi de personatges i les seves 
motivacions. 


Vigorosa adaptació d'una novel·la de William R. 
Burnett sobre la preparació, execució i fracàs 
d'un atracament. Al marge del ritme viu que 
Huston va saber conferir al relat, destaca 
l'encertat perfil dels personatges i la plausible 
exposició de les seves ambigües i complexes 
relacions. Constitueix un clàssic del gènere negre, 
amb una perfecta interrelació entre la violència i 
un univers desencantat, amb el gran Sterling 
Hayden i una seductora i sexi Marilyn Monroe. 

SINOPSI 


Esposa d'un ric industrial, María-José és l'amant 
d'un professor d'universitat, Juan. En un dels seus 
passejos amb cotxe, ella mata accidentalment un 
obrer que va en bicicleta i fuig. Profundament 
trastornat, el seu amant intenta convèncer-la de 
reconèixer a la policia la seva culpabilitat. 

Després d'una explicació tempestuosa, María-José 
fingeix acceptar. Però, havent portat Juan al lloc 
de l'accident, l'acaba assassinant, atropellant-lo 
amb el seu cotxe. Tement perdre l'avió que ha de 
prendre per acompanyar el seu marit, condueix a 
gran velocitat, intenta evitar un ciclista i cau en 
un barranc. 



LlfCfA 

SINOPSI 


Johnny Clay, que ha sortit fa poc de la presó, 
organitza un atracament per apoderar-se de la 
caixa d'unes carreres un dia de gran afluència. 

Amb dos milions de dòlars en perspectiva, els 
còmplices no falten i tots desitgen l'èxit de 
l'operació. 

L'operació és un èxit, el timing és perfecte; però 
sense comptar amb la indiscreció d'un dels 
còmplices així com la cobdícia i la duplicitat de la 
seva dona. 

El desencadenament del drama farà anar 
malament tota aquesta maquinació... 

SINOPSI 


Cinc homes cometen un atracament i fugen 
cadascun pel seu costat. Més tard es reuneixen en 
un local per repartir-se els milions. Mentre 
esperen a Juan, que és qui porta el botí, cadascun 
d'ells es va imaginant el que farà amb la seva 
part. Però l'espera es va fent llarga i es van 
posant nerviosos pensant que el seu company 
mai apareixerà, recordant com el van conèixer i 
com es van succeint les coses fins al moment 
actual. 

Un dels títols més prestigiosos del cinema policial 
barceloní dels 50, basat en una obra teatral de 
Josep Maria Espinàs. Resolta amb desacostumada 
seguretat, tant en el ritme com en la composició 
formal, va sofrir les inevitables censures que les 
obres d'aquest gènere sofrien en aquells 
moments. 



JYRO 

SINOPSI 


Es tracta de la història d'un cotxe patrulla de la 
Policia espanyola, durant una nit de servei 
qualsevol. Un dels inspectors que hi ha, Andrés 
Martín, fa uns mesos un cotxe, que es va donar a 
la fugida li va matar la seva filla. S'inicia el servei 
del cotxe patrulla Z-10 durant la nit, atenent 
diverses trucades urgents. El cotxe que va 
atropellar la filla de l'inspector Andrés Martín és 
localitzat, i el seu propietari detingut. El Z-10 es 
dirigeix al lloc on ha estat trobat el cotxe, i 
l'inspector s'enfronta violentament amb 
l'atropellador, havent de ser separat pels seus 
companys. Aconseguirà l'inspector tancar la 
ferida que el crema per dins? 

SINOPSI 


Clyde Barrow, un atracador de bancs i petits 
negocis; ha sortit de presó. En ple període de la 
Gran Depressió dels anys 30 torna a assaltar 
bancs. Coneix a Bonnie Parker, una noia de poble 
que se sent avorrida i que decideix acompanyar- 
lo. 

Junts protagonitzen una escalada d'atracaments i 
crims cada vegada més brutals, deixant rera les 
seves fugides una estela de violència i de sang. 

Posteriorment se'Is iran unint el jove mecànic de 
cotxes, C. W. Moss, el germà de Clyde, Buck 
Barrow i la seva nerviosa dona, Blande. 









SINOPSI 


Dos policies de narcòtics, Doyle i Russo, tenen la 
intuïció que un gran lliurament de droga és a 
punt d'arribar a Brooklyn. Vigilant Sal Boca, un 
petit truà italià, arriben a sospitar d'un francès 
arribat de Marsella, Alain Charnier, de ser al 
capdavant de l'operació. 

Inspirat en fets reals i en la història de Jacques 
Angelvin, la pel·lícula French Connection es 
caracteritza per una voluntat del seu realitzador, 
William Friedkin, d'ensenyar el desenvolupament 
de la investigació, tal com es va produir realment. 
És aquesta recerca de realisme el que fa original 
la pel·lícula i el seu aspecte documental. 
Nombroses escenes van ser rodades càmera a 
l'espatlla, en decorats naturals i a la llum del dia. 

ASESINATO EN EL ORIENT EXPRESS (1974) 


SINOPSI 


ALBERT FINNEY-LAUREN BACALL 
MARTÍN BA LSAM-1NGR1D BERGMAN 
JACOUEUNE BISSET 

JEAN P1ERRE CASSEI^SEAN CONNERY 
JOHN GIELGUDüWENDY HILLER 
ANTHONY PEBKINS-VANESSA RE DG RAVE 
RACHEL ROBERTS^RICHARD WIDMARK 
MÏCHAEL YORK 

Sidney Lumet 

Istanbul, ple hivern. Poirot decideix agafar 
l'Orient Express que en aquesta època sol fer el 
seu recorregut pràcticament buit. Però aquell dia, 
el tren va ple i només gràcies a una bona amiga 
aconsegueix una llitera en el cotxe-llit. A 
l'endemà al matí es desperta, descobreix que una 
tempesta de neu ha obligat a detenir el tren i 
que un americà, anomenat Ratcher, ha estat 
apunyalat salvatgement. Aparentment ningú ha 
entrat ni ha sortit del cotxe-llit. L'assassí, sens 
dubte, és algun dels ocupants entre els quals es 
troba una altiva princesa russa i una institutriu 
anglesa. 

SINOPSI 


El detectiu privat Jake Gittes (Jack Nicholson) és 
contractat per una dona que es presenta com a 
Sra. Mulwray (Diane Ladd) per seguir el seu 
marit, sospitós d'adulteri, i enginyer de l'empresa 
d'aigües de la ciutat. Aviat Mulwray és trobat 
mort, ofegat. Gittes continua llavors la seva 
investigació, en la qual res no és senzill i on 
tothom fa un doble joc, i descobreix que la dona 
que l'ha contractat no és la vertadera Sra. 
Mulwray. 

S'apassiona aleshores per Evelyne Mulwray (Faye 
Dunaway), la vertadera dona de l'enginyer, i 
segueix les seves investigacions malgrat les 
diverses amenaces d'assassins professionals fins al 
descobriment de la veritat. 

DÍEZ NEGRITOS (1974) 



*. . ■ • 
SINOPSI 


Relata la història de 10 persones, el jove Anthony 
Marston, el senyor i la senyora Rogers, els criats, 
la senyora Emily Brent, el general MacArthur, el 
jutge Lawrence Wargrave, el doctor Armstrong, 
el detectiu William Henry Blore, l'aventurer 
Phillip Lombard i la jove Vera Claythorne, que són 
convidades a passar uns dies en una illa privada, 
«l'illa del negre», anomenada així perquè mirada 
de perfil va ser semblant al cap d'un negre. El seu 
misteriós amfitrió no apareix i llavors comencen a 
ser assassinats un per un seguint les ingènues 
instruccions d'una cançó de bressol: «Deu negrets 
van sortir a sopar, un es va ofegar i llavors van 
quedar nou...». La primera nit, després del sopar, 
una veu els acusa a tots ells de ser culpables d'un 
crim. El que sembla una broma macabra es 
converteix en una espantosa realitat quan un 
d'ells s'ofega. 

SINOPSI 


Linnet Ridgeway és una jove hereva amb una fortuna 
que la situa com la persona més rica del Regne Unit i 
amb una bellesa que enlluerna. Ambdues qualitats la 
fan una de les persones més afortunades I envejades. 
Quan coneix al promès de la seva millor amiga, el 
sedueix per acabar casant-se amb ell. Junts iniciaran 
un viatge de noces que en un de les seves destinacions 
els portarà a les aigües del riu Nil, a Egipte. El que es 
prometia com un viatge romàntic i feliç aviat es 
convertirà en un malson degut a l'antiga xicota del 
marit de Linnet que segueix d'aprop tots els seus 
passos, disposada a tot per tal de venjar-se. A bord de 
la nau que els porta pel Nil, per contemplar els 
encants de la seva cultura mil·lenària, les idíl·liques 
aigües aviat es tenyiran de tragèdia a causa d'un 
horrible crim. No obstant això una de les ments més 
privilegiades d'Europa es troba també, de vacances, a 
la nau: el detectiu Hèrcules Poirot. 

SINOPSI 


Eliot Ness, un agent federal idealista, és 
l'encarregat de mantenir l'ordre en el Chicago de 
la Llei seca. La pel·lícula comença amb l'atemptat 
amb bomba contra un bar en la guerra de 
l'alcohol. 

Al principi Ness fa una batuda en un magatzem 
d'Al Capone, però quan arriba, en el magatzem 
no troben alcohol. Davant aquesta perspectiva 
Ness sospita que la policia de Chicago és 
subornada. En una trobada casual, Ness coneix a 
Malone (un policia de la vella escola), a qui 
demana que s'uneixi al seu grup per acabar amb 
Al Capone. Poc després a l'equip s'incorporen 
Oscar Wallace (un agent del tresor) i George 
Stone (un cadet de la policia). El nou equip dels 
''intocables" neteja la ciutat. 

POLICIA (1987) 



L'acció transcorre en el Madrid de la segona 
meitat dels anys 80. La farmàcia en la qual Luisa i 
Gumer treballen com a ajudants ha estat objecte 
d'un atracament, deixant al seu amo malferit i a 
Gumer desmaiat a terra. López, el policia que 
s'encarrega del cas es portarà una sorpresa mesos 
després quan es trobi a Gumer com a policia... i 
com a parella en vigilància urbana en un barri de 
mala mort. 

I és que a Gumer, en quedar-se a l'atur, només li 
quedava l'opció de seguir les passes de la seva 
pròpia família de policies; ho porta a la sang i, 
encara que a ell li sembli una bogeria, el seu 
oncle Pepe és el que li emplena la inscripció en 
secret per entrar en el cos, obviant el fet que 
Gumer sigui un maldestre i dispari amb els ulls 
tancats. 


21 



UNA J'SESTQRJj'I DE AMOR 
GNUNMUNDO 
CAM VE2 MAS HOSTIL 


EMILIG ARAGÓN 
AGUSTIN GONZÀLEZ 
\y ANAQïREGON a "Uns 


«iMi'km·t.rt ALvAHU aAtíU. 

•Utt l.iCV.llAhUJ-mn lUilíK- SV : 
*•-. DR-UMAUOM lTO»fli*>KKtí·M.·CT>7r I-,. - 





PDF realizat per Lluís Benejam 


* • . ' * 
SINOPSI 


Barcelona s'ha convertit en el centre neuràlgic de 
la Màfia a Europa. Assassins; camells; policies i 
jutges corruptes fan el que volen... i en aquest 
ambient és on actuarà Huertas, un policia que 
investiga un assassinat. 

Sergi Mateu hi interpreta un policia que 
comprova com Barcelona és un dels centres 
neuràlgics de la màfia europea. El control del joc, 
el tràfic de divises, la prostitució i la droga són 
motiu d'enfrontaments entre bandes rivals i 
jutges corruptes i policies deshonestos es venen al 
millor postor. 

Sergi Maten 

Fernando Guillén ■ Clauúía Gravi 

HfiyrsT - MBJlut QlCiïí - AUied. Liiccihuttl ■ Aitnï Costa 
Jüajqtíln Mnme] ■ "VENTURA:' ■ Maribel Verdú 

«inu ck Andreu Martin . > «,iï»k.» Hhili; Bnrfflíiúíi v Xavier G-il 

pscmarft c. J,A. Pérez-Giner . kri™ r-na Mlgmcl Iglesias Bonns 

